चार मोटरसाइकिल चोरी करने के आरोप में मुक्तसर का युवक नामजद
बठिंडा |थाना थर्मलकी पुलिस ने शहर में विभिन्न जगहों में चार मोटरसाइकिल चोरी करने के आरोप में मुक्तसर के रहने वाले एक युवक को नामजद किया है। थाना थर्मल की पुलिस द्वारा रवि कुमार पुत्र राजू राम वासी अमरपुरा बस्ती, बठिंडा के बयानों पर दर्ज किए मामले के मुताबिक 27 फरवरी को नहर पुल के पास से मोटरसाइकिल नंबर पीबी-03एजी-2332 किसी ने चोरी कर लिया, जबकि दूसरे मामले में प्रवेश कुमार पुत्र रजिंदर वासी बलराज नगर का मोटरसाइकिल नंबर पीबी-03एई-8676 अंबुजा सीमेंट फैक्ट्री, बठिंडा से चोरी हो गया। इसके अलावा रजिंदर कुमार पुत्र मनोहर लाल वासी शक्ति नगर, बठिंडा का मोटरसाइकिल पीबी-03एक्स-6518 रोज गार्डन बठिंडा से चोरी हो गया था और इसी दिन अनवर अली पुत्र वारिस अली वासी गूंगे बोलियां का भी बठिंडा से मोटरसाइकिल चोरी हुआ था। थाना थर्मल की पुलिस ने बलकरण सिंह वासी गुरु गोबिंद सिंह नगर, मुक्तसर को नामजद करते हुए कार्रवाई शुरू कर दी है। थाना थर्मल के प्रभारी जगदीप सिंह ने बताया कि वह मामले की जांच कर रहें हैं।
hin_Deva hin_Deva